Dana 27. rujna 2022. godine išli smo na izlet u Osijek. Nakon pet sati nastave, otišli smo kući po stvari. Polazak je bio ispred škole u 14:00. Kada smo se svi okupili, krenuli smo na put. S nama su išle nastavnica Ana Šmitpeter i ravnateljica Valentina Pranjić. Putem smo stali u Čaglinu i povezli učenike iz te škole. Nakon što smo došli u Osijek, prošetali smo gradom  i  posjetili katedralu. Nakon šetnje produžili smo u Mc Donald\*s i tamo naručili jelo i piće. Zatim smo se uputili u zgradu kazališta. Našli smo svoja mjesta i uživali gledajući operu Samson i Dalila. Predstava je počela u 18:00h i završila u 21:30. Svi smo se lijepo proveli, a osobito veselo bilo je navečer u autobusu.

Olja Kukić